section_heading: Povijest
paragraph_text: Četvrta armija formirana je 2. kolovoza 1914. sa sjedištem stožera u Berlinu. Njezinim prvim zapovjednikom postao je württemberški vojvoda Albrecht kojemu je načelnik stožera bio general poručnik Walther von Lüttwitz. Četvrta armija sastojala se većinom od jedinica württemberške vojske koja je u okviru Njemačkog Carstva zadržala svoju samostalnost, te je na početku rata sadržavala pet korpusa i to VI., VIII., XVIII., VIII. pričuvni i XVIII. pričuvni korpus, s ukupno 180.000 vojnika.